JUDETUL TIMIS

CONSILIUL LOCAL TIMISOARA                                                      APROBAT                                                                                                                      

Directia de Asistenta Sociala Comunitara a Mun. Timisoara                   PRIMAR                                

Serviciul pentru Protectia Persoanelor cu Handicap                 GHEORGHE CIUHANDU

Nr.32867/30.11.2007                                                
REFERAT

  Privind aprobarea prelungirii Conventiei si incheierea unui act aditional la Conventia-anexa la H.C.L. nr.592/19.12.2006, incheiata intre Directia de Asistenta Sociala Comunitara Timisoara – Serviciul pentru Protectia Persoanelor cu Handicap si Regia Autonoma de Transport Timisoara
Prin H.C.L. nr. 592/19.12.2006 a fost  aprobata Conventia de colaborare intre Directia de Asistenta Sociala Comunitara Timisoara – Serviciul pentru Protectia Persoanelor cu Handicap si Regia Autonoma de Transport Timisoara, incepand cu data de 01.01.2007. 

Conform art.2 din Conventia – anexa la H.C.L. nr. 592/19.12.2006  ,,Conventia se incheie pe o perioada de 1 an, cu posibilitatea prelungirii ei prin acordul partilor si cu aprobarea Consiliului Local Timisoara.”

Potrivit art.12 ,,...conventia poate fi modificata sau completata numai prin acordul scris al partilor si dupa aprobarea Consiliului Local Timisoara. ....”

 Art. 7 din Conventia-anexa la H.C.L.M.T. nr. 592/2006 prevede: ,, Tariful stabilit poate fi modificat anual de catre Regia Autonoma de Transport Timisoara in functie de costurile efective, numai prin Hotarare a Consiliului Local Timisoara.”

Pe parcursul anului 2007, in care s-a desfasurat activitatea de Transport Adaptat, s-au semnalat anumite probleme practice care au facut necesara completarea si modificarea Conventiei  dupa cum urmeaza: 

- „Art. 1. Obiectul conventiei il reprezinta realizarea activitatii de transport adaptat de catre Regia Autonoma de Transport Timisoara pentru persoanele cu dizabilitati locomotorii, incadrate in grad de handicap grav, utilizatoare de carucioare rulante sau alte dispozitive de mers, nominalizate de catre Serviciul pentru Protectia Persoanelor cu Handicap, cu cele 4 microbuze Mercedes Benz Sprinter, proprietate privata a Primariei Municipiului Timisoara si date in administrare Regiei Autonome de Transport Timisoara prin H.C.L. nr.226/10.05.2005.”

- la art. 4 se introduce punctul g) astfel : ,,numeste o persoana, dintre angajatii sai, care sa preia graficele de transport de la Serviciul pentru Protectia Persoanelor cu Handicap si sa le comunice soferilor microbuzelor.”
 - ,,Art. 5. Beneficiarii transportului adaptat sunt persoane cu dizabilitati locomotorii, incadrate in grad de handicap grav, utilizatoare de carucioare rulante sau alte dispozitive de mers, cu autonomie sau fara autonomie in manipularea caruciorului, eventual insotiti de o alta persoana, in limita capacitatii de transport a fiecarui microbuz.”

      -  la art 5 se introduce art.5^1: ,,Activitatea de transport adaptat se realizeaza in baza unui contract de furnizare de servicii sociale incheiat intre Serviciul pentru Protectia Persoanelor cu Handicap si beneficiari.”  si 5^2: ,, Transportul beneficiarilor se realizeaza de la domiciliul acestora la locul stabilit si retur, la orele prestabilite, in limita capacitatii de transport si a incadrarii in costurile efective de combustibil.”

   - Art. 12 se completeaza dupa cum urmeaza: ,,Prezenta conventie poate fi modificata sau completata numai prin acordul partilor si dupa aprobarea Consiliului Local Timisoara. ,,Modificarile sau completarile aduse de una din parti vor fi notificate celeilalte parti cu 30 de zile inaintea supunerii spre aprobarea Consiliului Local Timisoara.” Modificarile legislative au efect asupra conventiei daca sunt imperative si daca privesc principalele clauze ale conventiei.”
 Modificarile si completarile enuntate mai sus au fost aduse la cunostinta Regiei Autonome de Transport Timisoara, pentru care si-a exprimat acordul, asa cum rezulta din adresa nr. 14580/30.11.2007. Deasemenea, Regia Autonoma de Transport Timisoara, prin aceeasi adresa a propus si modificarea art.3 si art.6 ale Conventiei dupa cum urmeaza: 

-la art.3 se introduce lit.g) cu urmatorul continut: ,,numeste o persoana din angajatii sai pentru predarea, preluarea si confirmarea zilnica a documentelor.”

- Capitolul IV, art. 6 se modifica astfel: ,,Tariful stabilit de Regia Autonoma de Transport Timisoara este de 3,19.lei/km, fara TVA, incepand cu data de 01.01.2008.”

In urma adresei nr.14580/30.11.2007, prin care Regia Autonoma de Transport Timisoara ne comunica majorarea tarifului perceput pentru activitatea de transport adaptat, de la 1,75 lei /km fara T.V.A., la 3,19 lei/km, fara T.V.A., Serviciul pentru Protectia Persoanelor cu Handicap a solicitat prin adresa nr.32926/04.12.2007 reanalizarea tarifului propus. 

Regia Autonoma de Transport Timisoara, prin adresa nr.263/05.12.2007, mentine tariful de 3,19 lei/km, fara T.VA., precizand ca, acesta nu mai poate fi modificat iar in cazul neaprobarii lui, de catre Consiliul Local Timisoara, se va solicita rezilierea Conventiei – anexa la H.C.L. nr.592/2006. 
             Avand in vedere cele mai sus enuntate consideram necesara incheierea unui act aditional si supunerea acestuia spre aprobarea Consiliului Local Timisoara.

            Anexam prezentului referat Conventia – anexa la H.C.L. nr.592/19.12.2006, Actul Aditional la Conventie, adresele nr. AS-32832/29.11.2007 si AS-32926/04.12.2007 a Serviciului pentru Protectia Persoanelor cu Handicap, precum si adresele nr. 14580/30.11.2007 si 263/05.12.2007 a Regiei Autonome de Transport Timisoara .

In baza  Legii nr. 215/2001 privind Administratia Publica Locala;
           Urmare a celor mai sus prezentate:

PROPUNEM:

A se aproba prelungirea Conventiei incheiate intre Directia de Asistenta Sociala Comunitara Timisoara – Serviciul pentru Protectia Persoanelor cu Handicap si Regia Autonoma de Transport Timisoara, anexa la H.C.L. nr.592/19.12.2006, pe o perioada de un an, respectiv 01.01.2008-31.12.2008

A se aproba incheierea unui act aditional de modificare si completare a Conventiei – anexa la H.C.L. nr. 592/2006.

